ਨਵ-ਖੱਬੇਪੱਖੀ
ਨਵ-ਖੱਬੇਪੱਖੀ 1960ਵਿਆਂ ਅਤੇ 1970ਵਿਆਂ ਵਿੱਚ, ਮੁੱਖ ਤੌਰ ਉੱਤੇ ਯੁਨਾਈਟਡ ਕਿੰਗਡਮ ਅਤੇ ਸੰਯੁਕਤ ਰਾਜ ਅਮਰੀਕਾ ਵਿੱਚ ਇੱਕ ਸਿਆਸੀ ਲਹਿਰ ਸੀ, ਫਰਮਾ:ਤੱਥ, ਜਿਸ ਵਿੱਚ ਅਧਿਆਪਕ, ਅੰਦੋਲਨਕਾਰੀ ਅਤੇ ਹੋਰ ਅਜਿਹੇ ਲੋਕ ਸ਼ਾਮਲ ਸਨ, ਜੋ ਗੇ-ਅਧਿਕਾਰ, ਗਰਭਪਾਤ, ਲਿੰਗ ਭੂਮਿਕਾਵਾਂ, ਅਤੇ ਨਸ਼ਿਆਂ ਵਰਗੇ ਮੁੱਦਿਆਂ ਤੇ ਵਿਆਪਕ ਸੁਧਾਰ ਲਾਗੂ ਕਰਵਾਉਣਾ ਚਾਹੁੰਦੇ ਸਨ। ਜਦਕਿ ਪਹਿਲੇ ਵੇਲਿਆਂ ਦੀਆਂ ਖੱਬੇਪੱਖੀ ਜਾਂ ਮਾਰਕਸਵਾਦੀ ਲਹਿਰਾਂ ਦਾ ਧੁਰਾ, ਮੁੱਖ ਤੌਰ 'ਤੇ ਸਮਾਜਿਕ ਨਿਆਂ ਅਤੇ ਮਜ਼ਦੂਰ ਯੂਨੀਅਨਾਂ ਅਤੇ ਸਮਾਜਿਕ ਜਮਾਤਾਂ ਨਾਲ ਜੁੜੇ ਸਵਾਲ ਸਨ। ਨਵ-ਖੱਬੇਪੱਖੀ, ਮਜ਼ਦੂਰ ਲਹਿਰ ਅਤੇ ਜਮਾਤੀ ਸੰਘਰਸ਼ ਦੇ ਇਤਿਹਾਸਕ ਸਿਧਾਂਤ ਨਾਲ ਉਲਝਣ ਨੂੰ ਰੱਦ ਕਰਦੇ ਸਨ। ਅਮਰੀਕਾ ਵਿੱਚ ਇਹ ਹਿਪੀ ਲਹਿਰ ਅਤੇ ਬੋਲਣ ਦੀ ਆਜ਼ਾਦੀ ਦੀ ਲਹਿਰ ਸਮੇਤ ਜੰਗ ਵਿਰੋਧੀ ਕਾਲਜ-ਕੈਂਪਸ, ਰੋਸ ਲਹਿਰ ਸੀ।